Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11219

c) a járató a légijármű parancsnokát megfelelő képes segédeszközök segítségével felkészíti és jogosítja az adott helikopter repülőtéren történő leszállás végrehajtására. 7.4.3.4 A járató vezessen megfelelő nyilvántartást, amellyel a járató állama részére kielégítően bizonyítja a légijármű-vezető jogosítását, valamint a jogosítás megszerzésének módját. 7.4.3.5 A járató egy légijármű-vezetőt egy útvonalon légijármű parancsnokként csak akkor foglalkoztasson tovább, ha az érintett a megelőző 12 hónapon belül hajózószemélyzeti tagként, ellenőrző légijármű-vezetőként vagy a pilótakabinban megfigyelőként legalább egy utat megtett az útvonal két végpontja között. Amennyiben több mint 12 hónap telt el azóta, hogy a légijármű-vezető nem repült az útvonal közvetlen közelében és hasonló adottságú terep felett, az adott útvonalon légijármű parancsnokként történő foglalkoztatása előtt a 7.4.3.2 és 7.4.3.3 pontok előírásai alapján ismételt útvonal-jogosítást kell szereznie. 7.4.4 A légijármű-vezető szakmai jártasságának ellenőrzése 7.4.4.1 A járató biztosítsa a légijármű-vezető repüléstechnikai felkészültségének és a vészhelyzeti eljárások megfelelő végrehajtásának ellenőrzését oly módon, amelyből egyértelműen kiderül a légijármű-vezető szakmai jártassága. Amennyiben az üzemeltetés műszerrepülési szabályok között is végrehajtható, a járató biztosítsa, hogy a forgószárnyas légijármű-vezető az ilyen (IFR) szabályok alapján történő megfelelő tevékenységét, szakmai jártasságát a járató ellenőrző légijármű-vezetője vagy a járató államának képviselője számára bizonyítsa. Az ilyen ellenőrzéseket egy éven belül két alkalommal végezzék el, azonban négy egymást követő hónapon belül kétszer végrehajtott hasonló jellegű ellenőrzés a fenti követelményt nem elégíti ki. Megjegyzés: Az ellenőrzések olyan részleteinek végrehajtására felhasználhatók a járató állama által erre elfogadott mesterséges repülés gyakorló berendezés, amelyekre ezek külön jogosítással rendelkeznek. 7.4.4.2 Amikor egy járató a hajózó személyzetet azonos típusú forgószárnyas légijármű különböző változataira, vagy a légiüzemeltetési eljárások, a rendszerek és a kiszolgálás tekintetében hasonló jellemzőkkel bíró de eltérő típusú forgószárnyas légijárművekre osztja be, az állam döntse el, hogy a 7.4.4.1 bekezdés követelményeit milyen feltételekkel lehet összekapcsolni minden egyes változatra vagy minden egyes repülőgép típusra vonatkozóan. 7.5. A hajózószemélyzet felszerelése A hajózószemélyzet tagja rendelkezzen könnyen hozzáférhető, megfelelő tartalék szemüveggel abban az esetben, ha szakszolgálati tevékenységének végzésére csak megfelelő korrekciós szemüveg viselése mellett jogosult. 7.6 Repülési idő, repülési szolgálati idő és pihenőidő A járató állama dolgozzon ki előírásokat a hajózószemélyzet tagjainak repülési idejének valamint repülési szolgálati idejének korlátozására. Ezek az előírások biztosítsák a megfelelő pihenőidőt és olyanok legyenek, hogy a repülés vagy repülési sorozat végrehajtása során illetve bizonyos időszak 2007/70/II. szám alatt ezen feladatok és más események miatt felhalmozódott fáradtság ne veszélyeztesse a repülés biztonságát. Megjegyzés: A korlátozások kidolgozására vonatkozó útmutató az A. Mellékletben található. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes